recursal/SuperWikiNEXT-32B huggingface dataset:
**David Kellogg Lewis** (Oberlin Ohii 28 Septembris 1941; Princetoniae Novae Caesareae, 14 Octobris 2001) fuit philosophus Americanus. Qui scholas breviter in Universitate Californiensi Angelopolis, et tum in Universitate Princetoniensi ab 1970 usque ad mortem, habuit. Se cum Australia arte consociare solebat, cuius exercitatores philosophiae paene quotannis plus quam triginta annos visitabat. Commentarios edidit de philosophia linguae, philosophia mentis, metaphysica, epistemologia, philosophia analytica et logica philosophica. Fortasse suo realismo modali insignissime innotuit, qui asserit (1) mundos qui fieri possunt exsistere, (2) omnem mundum qui fieri potest entitatem non solum cogitatione esse, (3) ullum mundum qui fieri potest ab ullo mundo alio qui fieri potest per causam et continuum spatio-temporale secretum esse, ac (4) nostrum mundum inter mundos qui fieri possunt esse. Repente et de improviso mortuus est ob implicationes diabetis melliti die 14 Octobris 2001.

Libri
-----

* 1969. *Convention: A Philosophical Study.* Harvard University Press.
* 1973. *Counterfactuals.* Harvard University Press. Reimpressio retractata Blackwell, 1986.
* 1974. *Semantic Analysis: Essays Dedicated to Stig Kanger on His Fiftieth Birthday.* Reidel.
* 1986. *On the Plurality of Worlds.* Blackwell.
* 1991. *Parts of Classes.* Blackwell.

Nexus interni
-------------

* Endurantismus
* Generalizatio Lewisiana
* Mundus in centro positus
* Philosophia Civitatum Foederatarum

Notae
-----

1. ↑  "David Kellogg Lewis". *New York Times*. 20 Octobris 2001 .

Nexus externi
-------------

* Photographemata ex caerimoniis memorialibus Davidis Lewis, Princetoniae Februario 2002 habito
David Frost anno 2005
**David Frost**, Anglice pleno *Sir David Paradine Frost* (natus in Tenterden Cantii die 7 Aprilis 1939; mortuus die 31 Augusti 2013), televisionis diurnarius Anglus, fuit alumnus collegii Caii Cantabrigiensium ubi diarium *Varsity* et periodicum *Granta* edere curavit societatique dramaticae Footlights a secretis meruit. Ostentator fuit apud BBC annis 1962/1963 programmatis satyrici *That Was The Week That Was* ab Eduardo Sherrin moderati.

David Frost mox propter colloquia percontativa celeber factus est, et praecipue anno 1977 cum antiquo Civitatum Foederatarum Americae praeside Ricardo Nixon (huic colloquio pellicula *Frost/Nixon* anno 2008 dicata est), sed etiam anno 1979 cum Mahometo Reza Pahlavi, olim imperator Iraniae, mox morituro. Colloquia televisualia tenuit cum septem praesidibus Civitatum Foederatarum, qui inter annos 1969 and 2008 meruerant, scilicet Ricardo Nixon, Geraldo Ford, Iacobo Carter, Ronaldo Reagan, Georgio H. W. Bush, Gulielmo Clinton et Georgio W. Bush, atque cum octo primis ministris Regni Britanniarum qui inter annos 1964 and 2010 officium finxerunt, scilicet Haroldo Wilson, Eduardo Heath, Iacobo Callaghan, Margarita Thatcher, Ioanne Major, Antonio Blair, Gordono Brown et Davide Cameron.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **David Frost** spectant. |

* De programmate *Breakfast with Frost* **(Anglice)**
* "Sir David Frost, broadcaster and writer, dies at 74" apud *BBC News* (1 Sept. 2013)
Wikidata David Kabua
Res apud Vicidata repertae:David Kabua: imagoDavid Kabua: imago
*Nativitas*: 26 Maii 1951; Insulae Marsalienses  
*Patria*: Insulae Marsalienses  

**Officium**

*Officium*: Minister of Health, President of the Marshall Islands, Minister in Assistance to the President of Marshall Islands  
*Munus*: politicus  

**Consociatio**

*Factio*: Politicus nullius factionis  

**Familia**

*Genitores*: Amata Kabua; Emlain Kabua  

**David Kabua**, anno 1951 natus, est politicus insularum Marsaliensium.

E stirpe politicorum ortus, patre praenomine Amata qui primus omnium praeses insularum Marsaliensium meruit, matre Emlain, David Kabua alumnus est universitatis Havaiorum apud Mānoa. Apud ministerium eruditionis, deinde ministerium evolutionis operam dedit. Anno 2008 senator pro atollo Wotho electus est. Anno 2012 minister a valetudine, mox minister a rebus externis, deinde minister iuxta praesidem factus est. Die 6 Ianuarii 2020 praeses patriae electus est.

Notae
-----

1. ↑  Kabua et Fowler (2004) p. 76

Bibliographia
-------------

* Emlain Kudo Kabua, Maria Kabua Fowler, "Kwo ke'e Ñan am Detake Ian?" in Anono Lieom Loeak, Veronica C. Kiluwe, Linda Crowl, edd. *Life in the Republic of the Marshall Islands* (Majuro: University of the South Pacific Center, 2004) pp. 72-81 (Paginae selectae apud *Google Books*)
* Meaghan Tobin, "Marshall Islands’ new president David Kabua likely to keep diplomatic ties with Taiwan" in *South China Morning Post* (6 Ianuarii 2020)

Nexus externi
-------------

* "David Kabua" apud parlamentum insularum Marsaliensium

Praesides insularum Marsaliensium

|  |  |
| --- | --- |
|  |  |
| Amata Kabua • Kunio Lemari • Imata Kabua • Kessai Note • Litokwa Tomeing • Reuben Zackhras • Jurelang Zedkaia • Christophorus Loeak • Casten Nemra • Hilda Heine • David Kabua
*Opus geopoliticum • Duces civitatum Australianarum et Pacificarum hodiernarum**Capsae cognatae:* Ministri rerum externarum Marsalienses |
|  |
Situs Kemi oppidii.
Ecclesia Kemi oppidii
**Kemi** (lingua Samica Septentrionali: *Giepma*) est oppidum Finnicum fere 22 100 hominum (anno 2014) ad litus Sinus Bothnici in Lapponia situm. Areá est minimum commune in Lapponia provincia situm, numero autem incolarum tertium maximum. Fluvius Kemiensis (Finnice *Kemijoki*) per oppidum fluit.

Communia vicina sunt Keminmaa, Simo, Tornia.

In insigne oppidii sunt ancora in fundamento rubro, infra eam esox in caeruleo fundamento, atque supra hos diadema aureum.

Imagines
--------

* Insigne oppidiiInsigne oppidii
* Aedificia in medio oppidoAedificia in medio oppido
* Curia urbana noctuCuria urbana noctu
* PortusPortus

Homines clari e Kemi oriundi
----------------------------

* Esko Valtaoja, astronomus et scriptor

Notae
-----

1. ↑  *Acta Soc. pro Fauna et Flora Fennica*, ubi dicitur "(...) Ad litus maris adscendit usque in Kemi et Tornea (...)".
2. ↑  Sahlberg C.R. (1834) *Insecta Fennica: dissertationibus academicis A. 1817 - 1834 editis*, ubi dicitur "Habitat ad ripas fluvii Kemiensis".

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Kemi** spectant. |
Tammet anno 2011.
**Daniel Tammet** (natus 31 Ianuarii 1979 Londinii, Anglia) est Anglicus scriptor, translator, et qui multis linguis hodiernis *savant* nominatur. Est synaesthetes, quod sibi vult eum "sentire" numeros etiam ut colores, formas, tactus. Veri similiter eo fit, ut summa facultate vel magnos numeros computare valeat. Morbo, qui nomen ex Iohanne Asperger accepit, vexatus est; quod etiam argumentum fuit *Born on a Blue Day* libri eius, pro quo praemio ab *American Library Association* affectus est. Eodem libro se decem linguas: Anglicam, Finnicam, Francogallicam, Germanicam, Lithuanicam, Esperanticam, Hispanicam, Dacoromanicam, Islandicam, Cambricam callere confitetur. Praeterea linguam commenticiam, cui *Mänti* nomen dedit, excogitavit. Huius linguae vocabula partim in linguis Finnico et Estonico posita sunt.

Opera selecta
-------------

* *Born on a Blue Day* (2006)
* *Embracing the Wide Sky* (2009)
* *Thinking in Numbers* (2012)

Vide etiam
----------

* Kim Peek

Nexus externi
-------------

* Situs interretialis Danielis Tammet
* *Thinking in Numbers* – Blog Danielis Tammet
**Sclavonia foroiuliensis** (etiam dicta: *Sclavonia venetica* vel *Sclavonia italica*) (Italiane: *Slavia friulana*; Slovenice: *Beneška Slovenija*; Foroiuliensice: *Sclavanie*) est historica terra ac insula linguistica Italiae, ubi Lingua Slovena utitut, cum sermone Italiano ac Foroiuliensi.

Haec terra est regio Fori Iulii orientalis, cum collibus et montibus (Iuliae Alpes), quae extenditur inter urbem Fori Iulii et super montes Caporecti (nunc in Slovenia).

Nexus interni
-------------

* Forum Iulii-Venetia Iulia (*regio*),
* Forum Iulii (*terra*),
* Provincia Utinensis,
* Sclavonia,
* Slovenia,
* Lingua Slovena.

Nexus externi
-------------

* 
* Storia della
* 
* 
* Il

Bibliographia
-------------

* Liliana Spinozzi Monai, "Il Glossario del dialetto del Torre di Jan Baudouin de Courtenay", Consorzio Universitario del Friuli, (2009),

Pinacotheca
-----------

* Collocatio finium Sclavoniae Foroiuliensis in Provincia Utinensi.Collocatio finium Sclavoniae Foroiuliensis in Provincia Utinensi.

Notae
-----
-2 *Latinitas huius rei dubia est. Corrige si potes. Vide {{latinitas}}.*

Wikidata Pons ad Aram
Res apud Vicidata repertae:Pons ad Aram: insignePons ad Aram: insigne
*Civitas*: Germania  
*Locus*: 50°28′57″N 6°59′21″E  
*Numerus incolarum*: 1 076  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Altenahr  

**Geographia**

*Superficies*: 12.6 chiliometrum quadratum  

**Tabula aut despectus**

Pons ad Aram: situsPons ad Aram: situs
pons ad aram
**Pons ad Aram** (Theodisce *Ahrbrück*) est urbs in partes tres divisa, quarum unam incolunt Puteusveldia, aliam Pontiae, tertiam, quae ipsorum lingua Dennae,? nostra Pontiae ad Aram appellantur.

Geographia
----------

Pons ad Aram in valle Arae iacet. Montes altissimi sunt mons Felis *(Katzberg)* et mons Equi *(Hengstberg)* qui 1483 pedes altitudinis attingunt. Incolae silvam (terra consortiorum, *Erbenland*) amant et honorificant.

Historia
--------

Puetzfeldia? dicitur anno 893 conditum esse. Anno 1265 Pons et Dennae condita sunt.

Loca et aedificia notissima
---------------------------

### Monumenta

* Monumentum Ursi *(Bär)*
* Bifurca
* Memorial militium

### Templa notabilia

* Ecclesia Sanctae Andreae
* Sacellum Sanctae Katharinae
* Sacellum Sanctae Mariae
* Sacellum Sancti Rochi

Pinacotheca
-----------

* Pons ad AramPons ad Aram
* Sacellum sancta CatharinaSacellum sancta Catharina
* Apostoli?Apostoli?

* Statio ferriviariaStatio ferriviaria
* Furnus communisFurnus communis
* Ursus.?Ursus.?

Nexus externi
-------------

* Civitas pons ad aram
* Bovem aquatio (insula in pons ad aram)?


|  |  |
| --- | --- |
|  | **Vicimedia Communia** plura habent quae ad **Pons ad Aram** spectant. |
**Eärendil**, quod nomen *Eärendil, –is* latinizamus, est persona e legendario Tolkien orta.

In lingua ficticia Quenya a Tolkien inventa *Eärendil* "maris amator" dicit, sed verus nominis origo omnino differt. Est enim persona mythologica Germanica Nordice *Aurvandil*, Anglosaxonice *Ēarendel*, in lingua Theodisca alta *Orentil, Erentil*, Latine Horvendillus appellatus, quod nomen "vagans luminosus" dicit et probabiliter "lucifer". Homines duo legendarii id nomen gesserunt, i.e. Horvendillus qui secundum Saxonem pater fuit Amlethi rexque Daniae, atque Erentil eques in Orientem peregrinus, heros carminis Theodisci *Erentil*, unusque qui re vera vixit Orentil Bavarus medio saeculo IX florens. Tolkien autem Eärendil in legendarium suum non ex his fontibus sed e litteris Anglosaxonicis inseruit: *Ēarendel* enim nomen mellifluissimum censens interpretationem ab initio Anglosaxonicam accepit. Ibi vates Cynewulf cantavit:

*Éala Éarendel engla beorhtast*  

*ofer middangeard monnum sended*,
scilicet "ave Ēarendel, angelorum splendidissime, super terram mediam hominum nuntie".

Ergo Frodo Baggins in *The Two Towers* capsam suam stellariam hyalinam apostrophizat, Cynewulf haud infideliter sequens, lingua Quenya utens: *Aiya Eärendil elenion ancalima!*, scilicet "ave Eärendil, stellarum splendidissime!"

*Eärendil was a mariner*
------------------------

Ergo iam in *The Fellowship of the Ring* Frodo Bilbonem audit qui in convivio Dryadum epyllion lyricum allitterationibus repletum cantitat, incipit:

*Eärendil was a mariner*  

*That tarried in Arvernien:*  

*He built a boat of timber felled*  

*In Nimbrethil to journey in.*  

Genus litterarum quo usus est non Hobbitorum sed Alforum esse praetenditur. Omnium carminum in serie *Domini Anulorum* longissimum, cum contextu narrativo haud bene congruens, ab omnibus aliis carminibus schemati prosodico differt.

*Éarendel sprang up from the Ocean's cup*
-----------------------------------------

Rationem harum rerum eruditi recenter evolverunt. Tolkien enim carmen de *Éarendel* lucifero, pulchritudinem nominis iam admirans, anno 1914 composuerat, incipit:

*Éarendel sprang up from the Ocean's cup*  

*In the gloom of the mid-world's rim*  

*From the door of Night as a ray of light*  

*Leapt over the twilight brim;*  

Ibi videtur origo legendarii omnis: nihil enim antea de Terra Media scripsisse censetur.

Bibliographia
-------------

* John Garth, "Birth of a new world: the Tolkien poem that marks the genesis of Middle-earth" in *The Guardian* (24 Septembris 2014)
"Qui gladiatorem candelae luce inspiciunt": tabula ab Iosepho Wright anno 1765 picta (collectus privatus)
"**Qui gladiatorem candelae luce inspiciunt**", vulgo "*Three Persons Viewing the Gladiator by Candlelight*", est tabula ab Iosepho Wright anno 1765 picta, quam hodie privatus quidam possidet. Amatores artium tres monstrantur qui gladiatorem q.d. Borgesium observant (statuam antiquam saeculo XVII ineunte repertam) seu potius exemplar magnitudinis minoris; statua enim re vera alta est 1.99 metris.

Exstat et impressum *mezzotint* post tabulam a Gulielmo Pether anno 1769 factum. Statuam ipsam, eo tempore Romae in Villa Borgesia Pinciana servatam, anno 1807 Camillus Borghese imperatori Napoleoni vendidit, qui Lutetiam in Museum Lupariense removit. 

"Gladiator Borgesius": statua ab Agasia Ephesio sculpta (Museum Lupariense)
"Qui gladiatorem candelae ope inspiciunt": impressum *mezzotint* post Iosephum Wright a Gulielmo Pether anno 1769 factum (Institutum Artium Chicagoense)

Nexus externi
-------------

* De impresso: catalogus Instituti Artium Chicagoensis
* De statua: catalogus Musei Lupariensis

Bibliographia
-------------

* *Joseph Wright of Derby in Liverpool* (New Haven: Yale University Press, 2008)
* Benedict Nicolson, *Joseph Wright of Derby: painter of light* (1968) pp. 38-40 et alibi (Paginae selectae apud *Google Books*)
**Praenomen** est nomen primum hominis. Romani raro praenomine vocabantur nisi a propinquis, id est necessariis amicisve. Quamquam numerus praenominum in linguis hodiernis permagnus est, apud Romanos pauca erant. Hodie praenomen documento partus aut baptismis constituitur. Nostra aetate uni homini non raro plus quam unum praenomen datur.

Praenomina Romana antiqua
-------------------------

Civis Romanus plerumque tria nomina possidebat. Primum praenomen erat, secundum nomen gentile, tertium cognomen. Nonnulli etiam agnomina habebant ut clarus imperator Scipio Africanus. Nomen 'Africanus' est agnomen eius. Feminae praenomina non habebant. Infanti Romano post nonum diem a patre praenomen dabatur, quod ex parvo numero definitorum praenominum creabatur. A tertio saeculo praenomina rariora facta sunt ut Imperator Flavius Constantinus I. Flavius suum nomen gentile erat.

Haec praenomina adhibita sunt:

* App.: Appius
* A.: Aulus
* K.: Caeso vel Kaeso
* D.: Decimus
* C.: Gaius
* Cn.: Gnaeus
* Faustus
* L.: Lucius
* Mam.: Mamercus
* M'.: Manius
* M.: Marcus
* N.: Numerius
* Nero
* P.: Publius
* Q.: Quintus
* Ser.: Servius
* Sex.: Sextus
* Sp.: Spurius
* Ti. vel Tib. = Tiberius
* T.: Titus

Nomina valde antiqua, fortasse Etrusca

|  |  |
| --- | --- |
| Ancus | praenomen regis Anci Marcii |
| Opiter | praenomen maturi consulis: Opiter Verginius Tricostus |
| Numa | regis Numae Pompilii |
| Tullus | regis Tulli Hostilii |

Nexus interni
-------------

* Onomastica Romana
* Index nominum

Nexus externi
-------------


|  |  |
| --- | --- |
|  | Vide **en:Appendix:Roman praenomina** in **Victionario**. |

Notae
-----

1. 1 2   Fons nominis Latini desideratur *(addito fonte, hanc formulam remove)*
Wikidata David Granger
Res apud Vicidata repertae:David Granger: imagoDavid Granger: imago
*Nativitas*: 15 Iulii 1945; Georgiopolis  
*Patria*: Guiana  

**Officium**

*Officium*: Member of the National Assembly of Guyana, President of Guyana  
*Munus*: politicus, scriptor  

**Consociatio**

*Factio*: People's National Congress, A Partnership for National Unity – Alliance for Change  

**David Granger**, vulgo plenius *David Arthur Granger* (natus Georgiopoli die 15 Iulii 1945) est politicus Guianae et a die 16 Maii 2015 praeses patriae.

David Granger alumnus est Collegii Reginae in urbe natali. Deinde in exercitu Guianensi matriculatus apud scholam Mons in Anglia, institutum Belli Silvestris in Brasilia, collegium Praefectorum Exercitus in Nigeria eruditus est. Anno 1992 vitam civilem suscipiens hebdomadarium *Guyana Review* conditus est et de rebus bellicis scribere coepit. Fontes nonnulli eum universitatum Guianensis et Indiarum Occidentalium alumnum esse adseverant, sed quibus annis non liquet. Bis ad officium praesidis candidatus est, annis 2011 et 2015.

Bibliographia
-------------

* "Granger denies 1973 ballot box allegation" in *Stabroek News* (1 Octobris 2010)
* Calvin G. Brown, "David Arthur Granger is Guyana's New President[*nexus deficit*]" (17 Maii 2015) apud newsjamaica.net

Nexus externi
-------------

* Vita apud officinam informationis Guianensem

Praesides Guianae

|  |  |
| --- | --- |
|  |  |
| Arthurus Chung 1970 • Forbes Burnham 1980 • Desmond Hoyte 1985 • Cheddi Jagan 1992 • Samuel Hinds 1997 • Ioaneta Jagan 1997 • Bharrat Jagdeo 1999 • Donaldus Ramotar 2011 • David Granger 2015 • Irfaan Ali 2020
*Opus geopoliticum • Duces civitatum Americanarum hodiernarum**Capsae cognatae:* Primi ministri Guianae • Ministri rerum externarum Guianenses |
|  |
Wikidata David Jay
Res apud Vicidata repertae:David Jay: imagoDavid Jay: imago
*Nativitas*: 24 Aprilis 1982; Urbs Sancti Ludovici  
*Patria*: Civitates Foederatae Americae  

**Officium**

*Munus*: activista  

**David Jay** (natus 24 Aprilis 1982) est civis Civitatum Foederatarum qui politice agit in rebus asexualitatis. Jay condidit "Asexual Visibility and Education Network" ('Asexualitatis Tela Visibilitatis et Educationis') et est interretialis huius organizationis magister.

Jay venit ab Urbe Sancti Ludovici, gradum adeptus est ad Crossroads College Preparatory School anno 2000. Quindecim annorum aetate Jay seipsum asexualem putare coepit, et e vestiario asexualis iit cum litterarum causa in Universitate Wesleiana in Connecticuta versabatur.

Notae
-----

1. ↑  "Graduate David Jay to Speak at Crossroads". Crossroads College Preparatory School. 8 Aprilis 2015 .
2. ↑  Amy Sohn (February 28, 2005). "Shifting to Neutral: No interest in sex is nothing to get worked up about". New York (magazine) .
**Praesepe** est locus praeseptus, stabulum pecore vel equis designatum, et praecipue locus ubi haec bestia aluntur. Etiam receptaculum cibi in stabulo positum significat.

In Bibliis
----------

In Evangelio secundum Lucam, Iesus infans in praesepe (Graece φάτνη) reclinatus est quia nihil melius praesto erat: "Et peperit filium suum primogenitum, et pannis eum involvit, et reclinavit eum in praesepio: quia non erat eis locus in diversorio."

In nativitatis Iesu memoria, praesepia in domibus et ecclesiis tempore natalicio collocantur. Iuxta praesepe, bos et asinus adstant quia Isaias dixit: "Cognovit bos possessorem suum, et asinus praesepe domini sui; Israel autem me non cognovit, et populus meus non intellexit."

Liber
-----

* Biblia Sacra iuxta Vulgatam Clementinam. Nova editio. Logicis partitionibus aliisque subsidiis ornata a Alberto Colunga, O.P. et Lautentio Turrado professoribus sacrae scripturae in P. Universitate Eccl. Salmanticiensi. Quarta Editio. *Biblioteca de autores Cristianos.* Matriti MCMLXV (sic in libro, Arabice 1965).

Notae
-----

1. ↑  *Praesēpe*, gen. *praesēpis*, est prima forma in *Oxford Latin Dictionary* data; aliter *praesaepe, praesēpium, praesaepium*.
2. ↑  paragrapho 1, sententia 3

Nexus interni
-------------

* Stabulum
* Christi Natalis
* Arbor natalicia
* Pater Natalis
* Curtis de Greccia

Nexus externus
--------------


|  |  |
| --- | --- |
|  | **Vicimedia Communia** plura habent quae ad **praesepia** spectant. |
*Coquina angelorum* a Bartholomaeo Murillo anno 1646 picta (Museum Lupariense Lutetiae)
***Coquina angelorum*** (Hispanice *La cocina de los ángeles*), interdum *miraculum Sancti Didaci* vel *fratris Francisci* familiariter nuncupata, est tabula a Bartholomaeo Murillo anno 1646 picta, quae hodie apud Museum Lupariense Lutetiae servatur.

Bibliographia
-------------

* Nina Alaya Mallory, *Bartolomé Esteban Murillo* (Matriti: Alianza, 1983) pp. 26-27, 36-39
* Claudie Ressort, *Écoles espagnole et portugaise* (Lutetiae: Éditions de la Réunion des musées nationaux, 2002) pp. 206-207

Nexus externi
-------------

Coquina ab angelis facta: pars tabulae e photographemate Caroli C. Pierce extracta (Societas Californiensis Historica; bibliothecae universitatis Californiae Meridianae)
* "Miracle du frère Francisco" apud museum Lupariense
* "The painting "The Miracle of San Diego" by Murillo (Bartolomeo Esteban), [s.d. ]" apud bibliothecas universitatis Californiae Meridianae [de photographematibus a Carolo C. Pierce factis]
Tabula linguarum Senufo
**Linguae Senufo** (sive, scriptura Francogallica, *Senoufo*) sunt familia fere 15 linguarum gentibus Senufo propriarum, incolis Litoris Eburnei septentrionalis, Malii meridiani, Burkinae Fasanae meridio-occidentalis. Lingua solitaria Nafaanra in Gana occidentali reperitur. Linguae Senufo ramus habentur subfamiliae Gur familiae Nigro-Congensis. Garber (1987) aestimat numerum locutorum Senufo 1.5 milliones esse. Linguae Senufo fines communes habent cum linguis Mande ad occidentem, linguis Kwa ad meridiem, linguis Gur mediis ad septentrionem et orientem.

Subdivisiones
-------------

**Senufo septentrionalis**

* Linguae Suppire–Mamara
	+ Mamara (Minyanka, Mianka)
	+ Nanerige (Nanergé)
	+ Sucite (Sicite, Sìcìté)
	+ Supyire (Suppire, Shempire, Syempire)

**Senufo media**

* Linguae Karaboro
	+ Karaboro orientalis (Kar)
	+ Karaboro occidentalis (Syer-Tenyer)
* Linguae Senari
	+ Cebaara (Tyebaala)
	+ Senara
	+ Nyarafolo
* Kpalaga (Palaka)

**Senufo meridiana**

* Linguae Tagwana–Djimini
	+ Djimini (Dyimini)
	+ Tagwana (Tagouna)
* Nafaanra (Nafaara)

Notae
-----

1. ↑  Garber, Anne (1987) A Tonal Analysis of Senufo: Sucite dialect (Gur; Burkina Faso). PhD dissertation, Urbana: University of Illinois / Ann Arbor: UMI.
| Linguae Nigro-Congenses  |
| --- |
| Situs: | Africa occidentalis et meridionalis |
| Status: | familia linguarum numerosa et ramificata; nonnulli secludunt linguas Mande |
| Divisiones: | linguae Kordofaniae
linguae Kadugli
linguae Mande
linguae Atlanticae
linguae Gur
linguae Kwa
linguae Benue-Congo
linguae Bantuenses



 |
| ISO 639-2: | `nic` |
| Familiae linguisticae coloribus Vicipaediae pictae
Familiae linguisticae coloribus Vicipaedicis pictae |

Familiae linguarum Africae; familia Nigro-Congensis coloribus flavis picta
**Linguae Nigro-Congenses** sunt familia latissima linguarum Africanae sub-Saharanae. Eius familiae sunt fere novem divisiones, scilicet linguae Kordofaniae, linguae Kadugli, linguae Mande (has autem nonnulli secludunt), linguae Atlanticae, linguae Gur, linguae Kwa, linguae Benue-Congo, et grex linguarum Bantuensium sensu lato.

Ultimae illae divisioni pertinent linguae permultae et Nigeriae et Africae australocentralis, et praecipue Bantuenses sensu stricto, inter quas numerantur Svahilica vel Suahelica, Ndebele, Xhosa, Zulu, Swati, Phuthi, Sotho septentrionalis, Sotho australis, Tswana, Venda, Tsonga.

Nexus interni
-------------

* Linguae mundi
Wikidata David Ige
Res apud Vicidata repertae:David Ige: imagoDavid Ige: imagoDavid Ige: subscriptioDavid Ige: subscriptio
*Nativitas*: 15 Ianuarii 1957; Pearl City  
*Patria*: Civitates Foederatae Americae  
*Nomen nativum*: David Yutaka Ige
**Officium**

*Officium*: member of the Hawaii House of Representatives, member of the State Senate of Hawaii, Governor of Hawaii  
*Munus*: politicus, ingeniarius  

**Consociatio**

*Factio*: Factio democratica Civitatum Foederatarum  

**Familia**

*Coniunx*: Dawn Ige  

**David Yutaka Ige** (natus apud Pearl City insulae Oahu die 15 Ianuarii 1957) est politicus Havaiorum.

Avis ex Okinawa insula migratis, David Ige in urbe nativa educatus est. Alumnus est universitatis Havaiorum ubi ingeniariae electricae et administrationi commerciali studuit. Ingeniarius telecommunicationum operam dedit. Anno 1985 ad cameram repraesentantium Havaiianam convocatus est. Senator eiusdem civitatis ab anno 1995 usque in 2015 meruit. Quo anno gubernator Havaiiorum electus est pro factione democratica.

Bibliographia
-------------

* Catalina Camia, "Meet David Ige, the Democrat who defeated Hawaii's governor" in *USA Today* (10 Augusti 2014)

Nexus externi
-------------

* Vita apud situm publicum gubernii Havaiiani

Gubernatores Havaiorum 1959–

|  |  |
| --- | --- |
|  |  |
| Gulielmus Quinn 1959 • Ioannes Antonius Burns 1962 • Georgius Ariyoshi 1974 • Ioannes Waiheʻe 1986 • Beniaminus Cayetano 1994 • Linda Lingle 2002 • Neil Abercrombie 2010 • David Ige 2014 • Iosue Green 2022
*Opus geopoliticum • Porta Civitatum Foederatarum • Gubernatores civitatum in Civitatibus Foederatis • Index gubernatorum Havaiorum**Capsae cognatae:* Gubernatores territorii Havaiorum 1900–1959 |
|  |
Reverendus **Mauritius Child** (natus 17 Augusti 1884 - obiit 26 Ianuarii 1950) fuit presbyter Anglicanus et motus Anglocatholici fautor notus inter decennia 1930.

Eruditus est apud Scholam Sherbornensem, et gradum Magistratus Artium a Collegio Sancti Ioannis Universtitatis Oxoniensis consecutus est. Sacro ministerio apud Collegium Cuddesdonense formatus est. Curatiis functus ad ecclesias Sancti Andreae, Kentish Town, S. Michaelis Plimmutae, Sanctae Trinitatis, Sloane Street et Sanctae Mariae, Pimlico, librarius factus est Domi Puseiensis, Oxoniae, necnon etiam Generalis Unionis Ecclesiasticae Anglicae Secretarius. Eo tempore, multos libellos scripsit, artifice Martino Travers adiuvante, ad principia Anglocatholicismi propaganda. Rector paroeciae Cranford in Comitatu Saxonum Mediorum anno 1935 creatus est. 

Pater Child multum per orbem peregrinavit, et variarum expeditionum particeps fuit, inter quibus Expeditionis Universitatis Yalensis ad Peruviam. Ante Bellum Magnum, tum in Africa Australi, tum in insulis Maris Australis, tum in Australia ipsa laboravit, et inter bellum in Francia rem militarem in Fortiis Expeditionariis Britannicis gessit ut Officiarius Legationis. Post Armistitium in Civitatibus Foederatis laboravit, et ad Indiam et Burmam iter fecit. Etiam primam peregrinationem Anglicanam ad Terram Sanctam anno 1924 digessit.
Aspectus in Sedem Urgelli
**Urgellum** seu **Sedes Urgelli** (Lingua Catalana: La Seu d’Urgell [lə ˈsɛw ðuɾˈʒeʎ]) est urbs in Catalaunia septentrionali sita. Urbs in montibus Pyrenaeis prope civitatem Andorram iacet. Caput est Commarcae Urgellii Superioris in Ilerda provincia. Urbs 12468 incolarum (die 1 Ianuarii 2013) 691 m supra maris aequor sita areae est 15.44 km². Flumen Segre urbem transfluit.

Historia
--------

Urbs anno 195 a.C.n. nomine Orgellia a Romanis condita est.. Iam anno 527 fuit sedes episcopalis. Medio Aevo Sedes Urgelli fuit caput comitatus Urgellensis. Episcopus Felix Urgellensis haeresim Adoptianismi secutus est, quare Sedes Urgelli (nomine Orgellis) in litteris synodi anno 794 Ratisbonae habitae memoratur.

Sedes Urgelli est sedes Dioecesis Urgellensis. Episcopus Urgellensis usque ad hunc diem una cum praeside rei publicae Francicae (ut Comitis Fuxii successor) est dominus Andorrae civitatis finitimae.

Alia nomina Latina
------------------

Civitas Orgellia, Orgellis, Sedes Urgellensis, Orgellum, Urgellum, Urgellitana sedes

Notae
-----

1. ↑  "Urgellum": (vide p. 311 apud *Google Books*) (vide synopsin (ad finem) p. 60 apud *Google Books*) (vide p. 319 apud *Google Books*)
2. ↑  enciclopèdia.cat sub voce La Seu d'Urgell.
3. ↑  enciclopèdia.cat sub voce La Seu d'Urgell.
4. ↑  Eginhardus in Annalibus ad annum 792 in PL, vol. 104: *Orgellis est civitas in Pyrenaei montis jugo sita; cuius episcopus nomine Felix* ....
5. ↑  lookingformaps.com

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Sedem Urgellensem** spectant. |

* Publica urbis pagina interretialis
* Tabula topographica
**Vinum Anicianum** anno 160 a.C.n. consule L. Anicio Gallo diffusum est. Eo aevo nomina "generum" sive terrarum Italicarum unde vina venerunt non iam nota sunt; vina enim huius anni sub sola appellatione consulis recognita sunt. Cicero in *Bruto* de vino huius anni ex agro Falerno proventum sic anno 55 a.C.n. loquitur, mentione insuper vini Opimiani insuper facta:

Si quis Falerno vino delectetur, sed eo nec ita novo ut proximis consulibus natum velit, nec rursus ita vetere ut Opimium aut Anicium consulem quaerat -- "Atqui hae notae sunt optumae!" Credo; sed nimia vetustas nec habet eam, quam quaerimus, suavitatem nec est iam sane tolerabilis: num igitur, qui hoc sentiat, si is potare velit, de dolio sibi hauriendum putet? Minime; sed quandam sequatur aetatem. Sic ego istis censuerim et novam istam quasi de musto ac lacu fervidam orationem fugiendam nec illam praeclaram Thucydidi nimis veterem tamquam Anicianam notam persequendam. Ipse enim Thucydides, si posterius fuisset, multo maturior fuisset et mitior (Cicero, *Brutus* 287-288).

Nexus interni
-------------

* Anni vindemiales

Bibliographia
-------------

* "Wine storage and ageing" in Andrew Dalby, *Food in the Ancient World from A to Z* (Londinii, 2003. ISBN 0415232597) p. 357-358

  

 De hac re nexus intervici usque adhuc absunt. Adde, si reppereris.
Wikidata David J. Thouless
Res apud Vicidata repertae:David J. Thouless: imagoDavid J. Thouless: imago
*Nativitas*: 21 Septembris 1934; Bearsden  
*Obitus*: 6 Aprilis 2019; Cantabrigia  
*Patria*: Britanniarum Regnum, Civitates Foederatae Americae  

**Officium**

*Munus*: physicus, professor, nuclear physicist  
*Patronus*: Universitas Vasingtoniensis, Universitas Birminghamiensis, Universitas Yalensis
**Memoria**

*Laurae*: Societatis Regalis Londiniensis socius, Holweck Prize, Fritz London Memorial Prizes, Wolf Prize in Physics, Praemium Nobelianum physicae, IOP Dirac Medal, Fellow of the American Physical Society, Maxwell Medal and Prize, Lars Onsager Prize  

**David J. Thouless** (natus die 21 Septembris 1934; mortuus die 6 Aprilis 2019) fuit physicus Americanus origine Scotus. 

Alma mater eius fuit Aula Trinitatis in Cantabrigia. Professor Universitatis Californiensis Berkeleiae docebat, annoque 2016 Praemium Nobelianum physicae studiorum quanticorum topologiae et superconductrorum causa cum Duncano Haldane et Ioanne Michaele Kosterlitz accepit.

Notae
-----

1. ↑  Nobelprize.org.
Wikidata Georgius Baglivus
Res apud Vicidata repertae:Georgius Baglivus: imagoGeorgius Baglivus: imago
*Nativitas*: 8 Septembris 1668; Ragusium  
*Obitus*: 15 Iunii 1707; Roma  
*Patria*: Res publica Veneta  

**Officium**

*Munus*: professor, medicus, Anatomicus  
*Patronus*: Studium Urbis
**Memoria**

*Laurae*: Societatis Regalis Londiniensis socius  

**Georgius Baglivus** (Italice *Giorgio Baglivi*, 8 Septembris 1668 Ragusii natus et 15 Iunii 1707 Romae mortuus) fuit medicus Italicus originis Armenicae, Studii Urbis professor, Innocentii XII et Clementis XI medicus personalis, Academiae Arcadum socius. Iatrophysicus fuit, saepe hominem ut machinam explicans; multa experimenta nova fecit, praecipue ad cerebrum investigandum, et opera permulta composuit.

Opera
-----

* *De praxi medica ad priscam observandi rationem revocanda* (Romae, 1696)
* *De fibra motrice, et morbosa, nec non de experimentis, ac morbis salivae, bilis, et sanguinis* (Perusiae, 1700)
* *Specimen quatuor librorum de fibra motrice et morbosa* (Romae, 1702)
* *Canones de medicina solidorum ad rectum statices usum* (Romae, 1704)
* *Opera omnia medico-practica et anatomica* (Lugduni, 1704; 1710; ed. a C.G. Kuhn Lipsiae, 1827-1828)

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Dizionario biografico degli Italiani • Deutsche Biographie |
Wikidata Georgius Arreaza
Res apud Vicidata repertae:Georgius Arreaza: imagoGeorgius Arreaza: imago
*Nativitas*: 6 Octobris 1973; Caracae  
*Patria*: Venetiola  
*Nomen nativum*: Jorge Alberto Arreaza Montserrat
**Officium**

*Officium*: Minister of the Popular Power of Ecological Mining Development, Minister of the Popular Power of Industries and National Production, Minister of Foreign Affairs of the Bolivarian Republic of Venezuela, Vice President of Venezuela, Minister of Popular Power for Communities and Social Movements  
*Munus*: politicus, legatus, Cancellarius, administer  
*Patronus*: Universitas Centralis Venetiolana, Ministry of the Popular Power of Industries and National Production
**Consociatio**

*Factio*: United Socialist Party of Venezuela  
*Religio*: Catholicismus
**Georgius Arreaza**, vulgo plene *Jorge Alberto Arreaza Montserrat* (Caracis natus die 6 Iunii 1973) est eruditus et politicus Venetiolae.

Alumnus est universitatis centralis Venetiolanae in urbe nativa, ubi postea professor fuit, universitatisque Cantabrigiensis in Anglia. Uxorem duxit Rosam Virginiam, filiam natu maiorem praesidis Hugonis Chávez. Iussu huius minister a scientia meruit a die 27 Novembris 2011, quo officio usque ad 21 Aprilis 2013 functus est. Praeses vicarius patriae fuit, novo praeside Nicolao Maduro, a die 19 Aprilis 2013 usque ad 6 Ianuarii 2016. Ab eodem praeside minister ab evolutione oecologica factus est die 19 Februarii 2017, deinde cancellarius i.e. minister a rebus externis die 2 Augusti 2017.

Bibliographia
-------------

* Ludmila Vinogradoff, "La hija mayor de Chávez, Rosa Virginia, y su marido no se separan del presidente" in *ABC internacional* (15 Februarii 2013)

Ministri rerum externarum Venetiolani 1994–

|  |  |
| --- | --- |
|  |  |
| Michael Angelus Burelli Rivas 1994 • Iosephus Vincentius Rangel 1999 • Ludovicus Alphonsus Dávila 2002 • Iosephus Rodríguez Iturbe 2002 • Ludovicus Alphonsus Dávila 2002 • Roy Chaderton 2002 • Iesus Pérez 2004 • Alí Rodríguez Araque 2004 • Nicolaus Maduro 2006 • Elias Jaua 2013 • Raphael Ramírez 2014 • Delcy Rodríguez 2014 • Samuel Moncada 2017 • Georgius Arreaza 2017 • Felix Plasencia 2021 • Carolus Faría 2022 • Yván Gil Pinto 2023
*Opus geopoliticum • Ministri a rebus externis civitatum Americanarum hodiernarum**Capsae cognatae:* Praesides Venetiolae |
|  |
**FIDE** est abbreviatio collegi **Fédération Internationale des Échecs**, conditumque in Lutetia
in 20 Iulii, 1924, cum proposito adparandi certaminium scaccarium in mundo et decernendi gradum lusorium ratione "Elo rating".

Cooperans apud varias genticas sodalitates scaccarium pro gubernante corpore certaminis scaccarii mundi fungitur. Dictum est "Gens una sumus". Hucusque praeses est Kirsan Iljumžinov, diu quondam praeses quoquo civitate Calmucciae (unius rerum publicarum Foederationis Russicae). Conspectissima industria est "World Chess Championship" et "Chess Olympiad". Sodalitas "International Olympic Committee"(IOC) eam agnoscit pro corpore supremo apparandum certamina scaccarium gradum mundum continentemque et earum regulas creandum. Base ratione "Elo rating" ratiocinatur gradum lusorum et titulos dat quae sunt "FIDE Master", "International Master" et "International Grandmaster".

Kirsan Iljumžinov (2008), praeses societatis FIDE

FIDE Presides
-------------

* 1924–1949 (25 annos) Alexander Rueb
* 1949–1970 (21 annos) Folke Rogard
* 1970–1978 (8 annos) Max Euwe
* 1978–1982 (4 annos) Friðrik Ólafsson
* 1982–1995 (13 annos) Florencio Campomanes
* 1995–present (15 annos) Kirsan Iljumžinov (in 2010)

Dictum
------

* Gens una sumus

Nexu externi
------------

1. ↑  Fide.com
2. ↑  "FIDE Handbook". FIDE  (contents page)
3. ↑  "FIDE Ratings". FIDE  (portal to other FIDE ratings-related pages)

* Situs FIDE
Wikidata Georgius Baltrušaitis
Res apud Vicidata repertae:Georgius Baltrušaitis: imagoGeorgius Baltrušaitis: imago
*Nativitas*: 20 Aprilis 1873; Paantvardys  
*Obitus*: 3 Ianuarii 1944; Lutetia  
*Patria*: Imperium Russicum, Lituania, Unio Sovietica  

**Officium**

*Officium*: ambassador of Lithuania  
*Munus*: poëta, legatus, actor, scriptor scaenicus  

**Familia**

*Proles*: Jurgis Baltrušaitis  

**Memoria**

*Sepultura*: Lutetia  

**Georgius Baltrušaitis** (Russ. *Ю́ргис Казими́рович Балтруша́йтис*, Lithuanice *Jurgis Baltrušaitis*) die 2 Maii (calendario Gregoriano) anni 1873 in *Paantvardys* prope Counam natus et die 3 Januarii anni 1944 Lutetiae mortuus, fuit poeta Russicus et Lithuanicus, symbolismi Russici Moscuensis auctor gravissimus.

In familia agricolarum natus et in gymnasio Counensi, postea in Universitate Moscuensi educatus est. In Universitate Valerii Briusov et Constantini Balmont et Sergii Poliakov amicus factus est, cum quibus domum editoriam *Scorpio* nominatam instituit, postea periodicum *Libra* (*Весы*). Collectiones carminum Georgii Baltrušaitis tantum annis 1911 et 1912 primo editae sunt. Versiones fecit multas et cum theatris laborabat. Post Res novas anni 1917, quando Lithuania libera facta erat, legatus Lithuaniae in Moscua erat usque ad annum 1939, quando Lutetiam migravit.

Uxor poetae Maria Ioannis filia Olovianišnicova (Russ. *Оловянишникова*, 1878—1948) fuit, filius eorum Georgius Baltrušaitis iuniorfr (1903—1988), historicus artis Medii Aevi.

Libri carminum
--------------

* *Gradus huius vitae* (*Земные ступени*, 1911)
* *Callis montivaga* (*Горная тропа*, 1912)
* *Lilium et falx* (*Лилия и серп*, 1948)
* *Festus domicilii novi* (*Įkurtuvės*, 1941)
* *Corona lacrimarum* (*Ašarų vainikas*, 1942)
* *Arae fumus* (*Aukuro dūmai*, 1943)

De Georgio Baltrušaitis
-----------------------

* Виктория Дауётите, *Юргис Балтрушайтис: монографический очерк*, Vilnae 1983. **(Russice)**
* *История литовской литературы*, Vilnae 1977, c. 274—278. **(Russice)**
* Viktorija Daujotytė, *Jurgis Baltrušaitis: (monografija)*, Vilnae 1974. **(Lithuanice)**
* Viktorija Daujotytė, *Su Jurgiu Baltrušaičiu*, Vilnae 1994. **(Lithuanice)**
Wikidata Universitas Novicastrensis
Res apud Vicidata repertae:Universitas Novicastrensis: logotypusUniversitas Novicastrensis: logotypus
universitas publica, Universitas litterarum  
*Civitas*: Helvetia  
*Locus*: 46°59′38″N 6°56′19″E  
*Situs*: Novicastrum
**Rectio**

*Rector*: Martine Rahier, Arthur Piaget  
*Locus*: Avenue du Premier-Mars 26  
Situs interretialis  

**Origo**

*Conditor*: Fridericus Gulielmus III  
*Inceptio*: 1838  

**Tabula aut despectus**

Universitas Novicastrensis: imagoUniversitas Novicastrensis: imago
**Universitas Novicastrensis** est universitas Helvetica Novicastri in pago Novicastrensi instituta. Circiter 4 500 studentium habet.

**Academia Novicastrensis**, anno 1838 a Friderico Gulielmo III rege Borussiae principique Novocastrensi condita, ab 1848 usque in 1866 destituta, ab anno 1909 "universitas" nominata est.

Nexus externi
-------------

|  |  |
| --- | --- |
|  | **Situs geographici et historici:** *Locus*: 46°59′38″N 6°56′19″E • Commentatio Theodisce, Francogallice, Italice apud *Lexicon historicum Helveticum* |

* Universitas Novocastrensis pagina interretialis
Wikidata Christophorus Loeak
Res apud Vicidata repertae:Christophorus Loeak: imagoChristophorus Loeak: imago
*Nativitas*: 11 Novembris 1952; Ailinglaplap Atoll  
*Patria*: Insulae Marsalienses  

**Officium**

*Officium*: President of the Marshall Islands, Minister in Assistance to the President of Marshall Islands  
*Munus*: politicus  

**Consociatio**

*Factio*: no value  

Christophorus Loeak (media imagine) in navem *USS Pearl Harbor* die 4 Iulii 2013 ascendit
**Christophorus Loeak**, vulgo plene *Christopher Jorebon Loeak* (natus in insula Ailinglalap die 11 Novembris 1952), alumnus universitatis Hawaiiensis Pacificae iuxta Honolulu et universitatis Gonzagae Spocanensis, est politicus insularum Marsaliensium et a die 10 Ianuarii 2012 praeses patriae.

Nexus externi
-------------

* "Loeak elected new Marshall Islands President" (3 Ianuarii 2012) apud *Radio New Zealand International*

Praesides insularum Marsaliensium

|  |  |
| --- | --- |
|  |  |
| Amata Kabua • Kunio Lemari • Imata Kabua • Kessai Note • Litokwa Tomeing • Reuben Zackhras • Jurelang Zedkaia • Christophorus Loeak • Casten Nemra • Hilda Heine • David Kabua
*Opus geopoliticum • Duces civitatum Australianarum et Pacificarum hodiernarum**Capsae cognatae:* Ministri rerum externarum Marsalienses |
|  |
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

**Imipraminum** est substantia psychoanaleptica et antidepressiva et propterea medicamentum, quod cogitari potest, ad therapiam depressionum et enuresis et pavoris nocturni. Imipraminum dibenzazepinorum quoque et antidepressivorum tricyclicorum est.

Historia
--------

Anno 1950 antipsychoticum primum nomine Chlorpromazinum elaboratum alias substantias antipsychoticas et sedativas petebantur. 
Helveticus Rolandus Kuhn anno 1957 in animo tractationem schizophreniam habens  substantiam G22335 adduxit. 
Inopinate effectus substantiae novae non antipsychoticos sed antidepressivos se praebuerunt.

Natura Imipramini
-----------------

### Natura chemica

Imipraminum
Imipraminum est inhibitor reabsorptionis monoaminorum non-selectivum. Structura chemica sua est 10,11-dihydro-N,N-dimethyl-5H-dibenz-[b,f]azepinum-5-propani-aminum, 
quod est dibenzazepinum (duo anuli aromatici (benzenum) ad 1H-Azepinum = anulus cum sex atomis carboniorum et atomus nitrogenii) 
cum propano et ammino tertiario (-N-(CH3)2). 

Alia dibenzazepina sunt per exemplum carbamazepinum sive amoxapinum.

Massa molaris est 280.40 g/mol. 
Codex ATC est N06AA02.

### Natura pharmacologica

### Pharmacodynamica

Imipraminum potissime varia receptoria obsidet, per exemplum Serotonini (inhibitio reabsorptionis magna), Noradrenalini, Dopamini, Acetylcholini, Adrenalini, Histamini.

### Pharmacocinetica

Tempus semivitae biologicum {\displaystyle t\_{\frac {1}{2}}}. circa 20 h [10—25] est. 
Imipraminum in Desipramino mutatur. 
Excretio est per urinas (80%) et biles (20%).

Effectus Imipramini
-------------------

Imipraminum est substantia antidepressiva. 

### Effectus non grati

Cum uso Imipramini animum advertere ad effectus secundarios systematis autonomici et interactiones necesse est.

### Effectus secundarii praecipue autonomici et anticholinergici

Exempli (!) sunt:

* Siccitas oris (saepissime)
* Fatigatio
* Ex capitare labore
* Hypotensio
* Tachycardia
* Urticaria et Pruritus
* Thrombocytopenia et leukocytopenia

Usus Imipramini
---------------

### Usus medicus

Dosis diurna definita (DDD) est 100 mg per die et p.o.

Nexus interni
-------------

* Depressio
* Pharmacologia
* Trimipraminum

Notae
-----

1. ↑  Charpentier P, Gailliot P, Jacob R, et al. (1952). Recherches sur les diméthylaminopropyl-N phénothiazines substituées. Comptes rendus de l’Académie des sciences (Paris), 235:59–60 **(Francogallice)**
2. ↑  Möller H. Laux G. Deister A. Braun-Scharm H. (2009). *Psychiatrie und Psychotherapie* (liber definitivus psychiatriaeque psychotherapiae), pag. 14. ISBN 978-3-13-128544-7 **(Germanice)**
3. ↑
4. ↑
5. ↑  Systema classificationis Anatomicum Therapeuticum Chemicumque, cap. N06AA cum imipramini referentia
**Christophorus Krick** (natus anno 1973) Germanicus mathematicus, paedagogus et esperantista est oriens ex urbe Meschede in regione Sauerland.

Actiones in Esperanticis
------------------------

Linguam Esperanticam didicit anno 1999. Anno 2001 fundavit symphonicacos Medicorum "(La Kuracistoj)", qui dicuntur. Illis musicis textus cantilenis adaptatos novem in linguam Esperanticam converterat. 

Paucos annos post moderator factus est congressus quotannis celebrandi Iuventutis Germanicae Esperanticae, cui titulus *Internacia Seminario*. Vel in praesidio Associationis Esperanticae Germanicae sedebat ubi usque mensem Iunium 2017 responsalis de bene instruendis linguae Esperanticae magistris erat in iunctione intima cum Interculturali Centro ICH. Insuper res pecuniarias curat sectionis Germanicae Associationis Esperanticum docentium internationalis. 

Rerum machinarum computatoriarum expertus est. Habitat in Winterberg quae urbs in Rhenania Septentrionali-Vestfalia est sita. Mathematicas et computatorias doctrinas docet discipulos discipulasque in gymnasio. Inde ab anno 2012 lingua Esperantica auxiliante cum scholis aliis in Europa (Bulgariae, Romaniae, Italiae, Poloniae, Lithuaniae) incepta varia secundum stipendiorum COMENIUS regulas feliciter peregit.

Notae
-----

1. ↑  Pagina domestica instructorum Germanicorum (AGEI)

Externi nexus
-------------

* Krick in gymnasii sui pagina domestica, cum photographemate
Wikidata Daniel de Leon
Res apud Vicidata repertae:Daniel de Leon: imagoDaniel de Leon: imago
*Nativitas*: 14 Decembris 1852; Gulielmopolis  
*Obitus*: 11 Maii 1914; Novum Eboracum  
*Patria*: Civitates Foederatae Americae  

**Officium**

*Munus*: editor, diurnarius, trade unionist, politicus  
*Patronus*: Universitas Columbiae
**Familia**

*Genitores*: Salomon de Leon;   
*Proles*: Solon De Leon  

**Daniel de Leon** fuit dux Collegiorum opificum in Civitatibus Foederatis Americae, unus e conditoribus Industrialum Opificium Orbis Terrarum. Natus in insula Curacense emigravit primum in Germaniam, deinde in Nederlandiam denique in Civitates Foederatas Americae. Cum per Europam migraverit praeter linguam natalem Hispanicam discebat linguas Germanicam, Batavam, Francogallicam, Anglicam, Graecam antiquam et Latinam.

Opera
-----

Symbolum cuius titulus "Imperium in imperio" in: Daily People, 4 Iunii, 1903. **(Anglice)**

Libri
-----

* Reeve, Carl *The Life and Times of Daniel De Leon* New York: Humanities Press.

Notae
-----

1. ↑  "Dioecesis" e *The Hierarchy of the Catholic Church* (situs a Davide M. Cheney elaboratus) **(Anglice)**
2. ↑  Coleman, Stephen *Daniel De Leon* Mancunii: Manchester University Press, 1990 p.8.
3. ↑  Reeve op. cit p.4
**Christophorus McCandless**, vulgo *Christopher Johnson McCandless* (IPA: ˈkrɪstəfər ˈdʒɒnsən məˈkændlɨs), *Alexander Supertramp* cognominatus (natus die 12 Februarii 1968 in Virginia - mortuus mense Augusto 1992 in Alasca) fuit iuvenis bono genere natus qui, postquam anthropologiae et historiae doctoris insigne Atlantae consecutus est, duos annos per Americam vagatus est et in Alascae silvas 112 dies solum erravit ubi scilicet fame aut bacarum veneno perivit.

Causae quae Christophorum in iter suum adduxerunt fuerant opiniones contra societatem. Nam is suasus ab auctoribus Henrico David Thoreau et Leo Tolstoj (maxime a libro Bellum et pax) erat. Christophorus vivere in societate capitalistica non poterat, ergo a domo sua fugere deliberavit.

Res gestae Christophori a libro *Into the Wild* a Ioanne Krakauer anno 1996 scriptus et a pellicula eiusdem nominis a Ioanne Penn anno 2007 ducta enarratae sunt.

Nexus externus
--------------

* Cantio Christophori McCandless ("The Ballad of Chris McCandless"), a Ellis Paul scripta.
-2 *Latinitas huius rei dubia est. Corrige si potes. Vide {{latinitas}}.*

Michelangelo: *Creatio Adamis.*
**Imago dei** (Hebraice צֶלֶם *ṣäläm* et אלהים דמּות *demût ělohīm*; Graece εἰκὼν τοῦ θεοῦ) est notio religiosa, quae hominem creatum ad imaginem dei esse affirmat. Haec notio imprimis in Iudaica, et Christiana et Sufismus et Islamismus anthropologia praestantem status habet.

Processu historiae multae explicationes se emerserunt. Negotium Christianae theologiae plurimum erat coniungere doctrina peccati originale. Hac causa in theologia patrum dilatum est amitta? similitudo ab imagine, quae tamen intra animum adest. Saeculo autem reformationis ea dicitur corrupta esse atque ideo dubitata est.

Notae
-----

1. ↑  Commentarius Michaelis Novak,
2. ↑  Bukhari, Isti'zan, 1; Muslim, Birr, 115, Muslim, Jannah, 28.
3. ↑  Yahya Michot: "The image of God in humanity from a Muslim perspective" in Norman Solomon, Richard Harries and Tim Winte (ed.): Abraham's Children: Jews, Christians and Muslims in conversation p. 163-74. New York 2005, T&T Clark.